આદિ શંકરાચાર્યની જન્મ જયંતીની તા. ૨૦ એપ્રિલના દ્વારકા ખાતે ઉજવણી થનાર હોવાનું જણાવી દ્વારકાધીશ સંસ્કૃત એકેડમી એન્ડ ઇન્ડોલોનું રીસર્ચ ઇન્સ્ટીટયૂટના પથદર્શક પ્રા. જયપ્રકાશ દ્વિવેદી જણાવે છે કે, આદિ શંકરાચાર્યએ દ્વારકામાં શારદાપીઠની સ્થાપના કરી હતી. તેનો ઉલ્લેખ તામ્રપત્રમાં જોવા મળે છે. એ સમયના રાજા સુધન્વાને અપાયેલા તામ્રપત્રમાં સનાતન ધર્મન્ત સ્થાપના માટે શારદાપીઠની સ્થાપના કરવામાં આવી હોવાનો ઉલ્લેખ જોવા મળે છે.